title: Kommissionens gennemførelsesforordning (EU) nr. 815/2012 af 13. september 2012 om gennemførelsesbestemmelser til Rådets forordning (EU) nr. 904/2010 for så vidt angår særordninger for ikke-etablerede afgiftspligtige personer, der leverer teleydelser, radio- og tv-spredningstjenester eller elektroniske tjenesteydelser til ikke-afgiftspligtige personer

text:
               14.9.2012

               DA

               Den Europæiske Unions Tidende

               L 249/3

         KOMMISSIONENS GENNEMFØRELSESFORORDNING (EU) Nr. 815/2012
   af 13. september 2012
   om gennemførelsesbestemmelser til Rådets forordning (EU) nr. 904/2010 for så vidt angår særordninger for ikke-etablerede afgiftspligtige personer, der leverer teleydelser, radio- og tv-spredningstjenester eller elektroniske tjenesteydelser til ikke-afgiftspligtige personer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   Under henvisning til Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (1), særlig artikel 44, stk. 1, artikel 44, stk. 2, andet afsnit, artikel 45, stk. 1 og 2, og artikel 51, stk. 1, og
   ud fra følgende betragtninger:

               (1)

               I forordning (EU) nr. 904/2010 er der fastsat regler om administrativt samarbejde og bekæmpelse af svig vedrørende merværdiafgift (moms). Artikel 44 og 45 i forordning (EF) nr. 904/2010 vedrører specifikt udveksling af oplysninger i forbindelse med særordningerne for teleydelser, radio- og tv-spredningstjenester eller elektroniske tjenesteydelser, der er omhandlet i afsnit XII, kapitel 6, i direktiv 2006/112/EF af 28. november 2006 om det fælles merværdiafgiftssystem (2). Disse særordninger omfatter en afgiftspligtig person, der er etableret uden for forbrugsmedlemsstaten, og som angiver den skyldige moms på det relevante salg i forbrugsmedlemsstaten via et elektronisk interface i identifikationsmedlemsstaten ("one-stop-shop").

               (2)

               Visse oplysninger i forbindelse med transaktioner, der udføres som led i disse særordninger, skal indsamles og udveksles mellem medlemsstaterne. Det vedrører specifikt udveksling af identifikation og indsamling og udveksling mellem medlemsstaterne af oplysninger i momsangivelser, herunder korrektioner af de pågældende momsangivelser.

               (3)

               For at sikre, at der udveksles oplysninger på en ensartet måde, er det nødvendigt at vedtage de tekniske detaljer for udvekslingen, herunder en ensartet elektronisk meddelelse. Dette vil også muliggøre en ensartet udvikling af de tekniske og funktionelle specifikationer, eftersom de så følge en reguleret ramme.

               (4)

               Visse oplysninger om ændringer af identifikationsoplysninger såsom udelukkelse fra særordninger, frivilligt ophør eller ændring af identifikationsmedlemsstat bør også udveksles hurtigst muligt og på en ensartet måde, således at medlemsstaterne kan overvåge den korrekte anvendelse af særordningerne og bekæmpe svig. Med henblik herpå bør der fastlægges fælles ordninger for elektronisk udveksling af sådanne oplysninger.

               (5)

               For at holde den administrative byrde nede på et minimum er det nødvendigt at opstille visse krav til den elektroniske grænseflade, der letter de afgiftspligtige personers indsendelse af identifikationsoplysninger og momsangivelser. Medlemsstaterne bør ikke forhindres i at etablere supplerende funktioner til yderligere at reducere de administrative byrder.

               (6)

               For at sikre, at de oplysninger, der vedrører registrering i ordningen, og de momsangivelser, der indsendes som led i ordningen, kan overføres og behandles effektivt, bør medlemsstaterne udvikle deres elektroniske grænseflade på en ensartet måde. Det er derfor nødvendigt at fastlægge den ensartede elektroniske meddelelse for fremsendelse af disse oplysninger.

               (7)

               Det er nødvendigt at præcisere de oplysninger, der skal indgives i de tilfælde, hvor der ikke finder salg sted under særordningerne i en bestemt periode i én eller alle medlemsstater.

               (8)

               For at sætte medlemsstaterne og afgiftspligtige personer i stand til at henvise til momsangivelserne på en utvetydig måde i deres efterfølgende meddelelser, herunder om betaling af afgiften, bør identifikationsmedlemsstaten tildele hver momsangivelse et individuelt referencenummer.

               (9)

               Denne forordning bør anvendes fra den dato, fra hvilken artikel 44 og 45 i forordning (EF) nr. 904/2010 finder anvendelse.

               (10)

               Foranstaltningerne i denne forordning er i overensstemmelse med udtalelse fra Det Stående Udvalg for Administrativt Samarbejde —

         VEDTAGET DENNE FORORDNING:
   Artikel 1
   Definitioner
   I denne forordning forstås ved:
   1)   "ikke-EU-ordning": den i direktiv 2006/112/EF, afsnit XII, kapitel 6, afdeling 2, fastlagte særordning for teleydelser, radio- og tv-spredningstjenester eller elektroniske tjenesteydelser leveret af afgiftspligtige personer, der ikke er etableret i Fællesskabet
   2)   "EU-ordning": den i direktiv 2006/112/EF, afsnit XII, kapitel 6, afdeling 3, fastlagte særordning for teleydelser, radio- og tv-spredningstjenester eller elektroniske tjenesteydelser leveret af afgiftspligtige personer, der er etableret i Fællesskabet, men ikke i forbrugsmedlemsstaten
   3)   "særordninger": ikke-EU-ordning og EU-ordning.
   Artikel 2
   Den elektroniske grænseflades funktioner
   Den elektroniske grænseflade i identifikationsmedlemsstaten, hvormed en afgiftspligtig person registrerer anvendelsen af en af særordningerne, og via hvilken den pågældende person indgiver merværdiafgiftsangivelser (momsangivelser) under ordningen til identifikationsmedlemsstaten, skal have følgende funktioner:

               a)

               den skal give mulighed for at gemme identifikationsoplysningerne i henhold til artikel 361 i direktiv 2006/112/EF eller momsangivelsen i henhold til artikel 365 og 369g i direktiv 2006/112/EF, før de indgives

               b)

               den skal gøre det muligt for den afgiftspligtige person at indgive de relevante oplysninger om momsangivelser via en elektronisk filoverførsel på de betingelser, er fastlagt af identifikationsmedlemsstaten.

         Artikel 3
   Fremsendelse af identifikationsoplysninger
   1.   Identifikationsmedlemsstaten fremsender følgende til de andre medlemsstater via CCN/CSI-netværket:

               a)

               oplysninger til identifikation af den afgiftspligtige person, der anvender ikke-EU-ordningen

               b)

               lignende oplysninger til identifikation af den afgiftspligtige person, der anvender EU-ordningen

               c)

               det tildelte identifikationsnummer.

         Den ensartede elektroniske meddelelse i bilag I anvendes til at sende de oplysninger, der er nævnt i første afsnit. Kolonne B i den ensartede elektroniske meddelelse i bilag I anvendes for ikke-EU-ordningen, og kolonne C i samme ensartede elektroniske meddelelse anvendes for EU-ordningen.
   2.   Identifikationsmedlemsstaten underretter via CCN/CSI-netværket, ved hjælp af den ensartede elektroniske meddelelse i bilag II til denne forordning, straks de andre medlemsstater, hvis den afgiftspligtige person:

               a)

               er udelukket fra en af særordningerne

               b)

               frivilligt ophører med at anvende en af særordningerne

               c)

               ændrer identifikationsmedlemsstat inden for rammerne af EU-ordningen.

         Artikel 4
   Den afgiftspligtige persons indgivelse af momsangivelser
   1.   Den afgiftspligtige person indgiver momsangivelser med de oplysninger, der er angivet i artikel 365 og 369g i direktiv 2006/112/EF, til identifikationsmedlemsstaten ved hjælp af den ensartede elektroniske meddelelse i bilag III til denne forordning. Kolonne B i den ensartede elektroniske meddelelse i bilag III anvendes for ikke-EU-ordningen, og kolonne C i samme ensartede elektroniske meddelelse anvendes for EU-ordningen.
   2.   Når en afgiftspligtig person ikke foretager leveringer af tjenesteydelser under særordningerne i nogen medlemsstat i løbet af en angivelsesperiode, skal der udfyldes en nulmomsangivelse. Til dette formål udfyldes kun rubrik 1, 2 og 21 i den ensartede elektroniske meddelelse i bilag III for EU-ordningen og rubrik 1, 2 og 11 for ikke-EU-ordningen.
   3.   Den afgiftspligtige person skal kun anføre leveringer i forbindelse med en forbrugsmedlemsstat og fra en etableringsmedlemsstat, hvis der i løbet af angivelsesperioden er foretaget leveringer af tjenesteydelser under særordningerne henholdsvis i eller fra den pågældende medlemsstat.
   Artikel 5
   Fremsendelse af oplysninger i momsangivelser
   Oplysningerne i de momsangivelser, der er omhandlet i artikel 4, stk. 1, fremsendes af identifikationsmedlemsstaten til hver af de forbrugs- og etableringsmedlemsstater, der er anført i momsangivelserne, via CCN/CSI-netværket ved hjælp af den ensartede elektroniske meddelelse i bilag III til denne forordning.
   I forbindelse med stk. 1 skal identifikationsmedlemsstaten tilsende den forbrugsmedlemsstat og den etableringsmedlemsstat, hvori eller hvorfra der er foretaget leveringer, de generelle oplysninger i del 1 i den ensartede elektroniske meddelelse i bilag III sammen med oplysningerne i del 2 i samme ensartede elektroniske meddelelse vedrørende den pågældende forbrugsmedlemsstat eller etableringsmedlemsstat.
   Identifikationsmedlemsstaten fremsender kun oplysningerne i momsangivelsen til de medlemsstater, der har angivet i den pågældende momsangivelse.
   Artikel 6
   Individuelt referencenummer
   De oplysninger, der fremsendes i henhold til artikel 5, skal indeholde et af identifikationsmedlemsstaten tildelt referencenummer, der er individuelt for den specifikke momsangivelse.
   Artikel 7
   Korrektioner af momsangivelser
   Identifikationsmedlemsstaten giver den afgiftspligtige person mulighed for at korrigere enhver momsangivelse via den elektroniske grænseflade, der er omhandlet i artikel 2. Identifikationsmedlemsstaten fremsender oplysninger om korrektioner til den eller de forbrugs- og etableringsmedlemsstater, der er berørt, i overensstemmelse med artikel 5, og forsyner disse oplysninger med et tidsstempel.
   Artikel 8
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2015.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. september 2012.

            På Kommissionens vegne

         José Manuel BARROSO

            Formand

      (1)  EUT L 268 af 12.10.2010, s. 1.

      (2)  EUT L 347 af 11.12.2006, s. 1.

      BILAG I

         Identifikationsoplysninger

                  Kolonne A

                  Kolonne B

                  Kolonne C

                  Rubrik

                  Ikke-EU-ordningen

                  EU-ordningen

                  1

                  Individuelt momsregistreringsnummer tildelt af identifikationsmedlemsstaten i overensstemmelse med artikel 362 i direktiv 2006/112/EF (1)

                  Individuelt momsregistreringsnummer tildelt af identifikationsmedlemsstaten i overensstemmelse med artikel 369d i direktiv 2006/112/EF, herunder landekode

                  2

                  Eventuelt nationalt skatteregistreringsnummer

                  3

                  Selskabets navn

                  Selskabets navn

                  4

                  Selskabets firmanavn(e), hvis det er forskelligt fra selskabets navn

                  Selskabets firmanavn(e), hvis det er forskelligt fra selskabets navn

                  5

                  Fuldstændig postadresse (2)

                  Fuldstændig postadresse (3)

                  6

                  Det land, hvor den afgiftspligtige person har sit forretningssted

                  Det land, hvor den afgiftspligtige person har sit forretningssted, hvis det ikke er i Unionen

                  7

                  Den afgiftspligtige persons e-mailadresse

                  Den afgiftspligtige persons e-mailadresse

                  8

                  Den afgiftspligtige persons eventuelle websted(er)

                  Den afgiftspligtige persons eventuelle websted(er)

                  9

                  Kontaktnavn

                  Kontaktnavn

                  10

                  Telefonnummer

                  Telefonnummer

                  11

                  IBAN- eller OBAN-nummer

                  IBAN-nummer

                  12

                  BIC-nummer

                  BIC-nummer

                  13.1

                  Individuelt momsregistreringsnummer/ numre eller, hvis det ikke foreligger, det eller de skatteregistreringsnummer/ numre, der er tildelt af den eller de medlemsstat(er), hvor den afgiftspligtige person har et eller flere fast(e) forretningssted(er) (4), bortset fra i identifikationsmedlemsstaten

                  14.1

                  Fuldstændig(e) postadresse(er) og firmanavn(e) for de faste forretningssteder (5), som ikke befinder sig i identifikationsmedlemsstaten

                  15.1

                  Momsregistreringsnummer/-numre tildelt af medlemsstat(er) som en ikkeetableret afgiftspligtig person (6).

                  16

                  Elektronisk erklæring om, at den afgiftspligtige person ikke er momsregistreret i Unionen

                  17

                  Dato for påbegyndelse af anvendelse af ordningen (7)

                  Dato for påbegyndelse af anvendelse af ordningen (8)

                  18

                  Dato for den afgiftspligtige persons anmodning om registrering under ordningen

                  Dato for den afgiftspligtige persons anmodning om registrering under ordningen

                  19

                  Dato for identifikationsmedlemsstatens registreringsafgørelse

                  Dato for identifikationsmedlemsstatens registreringsafgørelse

                  20

                  Indikator for, om den afgiftspligtige person er momsgruppe (9)

                  21

                  Individuelt momsregistreringsnummer/ numre tildelt af identifikationsmedlemsstaten i overensstemmelse med artikel 362 eller 369d i direktiv 2006/112/EF, hvis de tidligere har en af ordningerne.

                  Individuelt momsregistreringsnummer/ numre tildelt af identifikationsmedlemsstaten i overensstemmelse med artikel 362 eller 369d i direktiv 2006/112/EF, hvis de tidligere har en af ordningerne.

         (1)  Følgende format følges: Euxxxyyyyyz, hvor xxx er identifikationsmedlemsstatens trecifrede ISO-kode, yyyyy er det femcifrede nummer, der er tildelt af identifikationsmedlemsstaten, og z er et kontrolciffer.

         (2)  Der anføres et eventuelt postnummer.

         (3)  Der anføres et eventuelt postnummer.

         (4)  Hvis der er mere end et fast forretningssted, anvendes rubrik 13.1 og 13.2 osv.

         (5)  Hvis der er mere end et fast forretningssted, anvendes rubrik 14.1 og 14.2 osv.

         (6)  Hvis der af en eller flere medlemsstat(er) er tildelt mere end et momsregistreringsnummer som en ikkeetableret afgiftspligtig person, anvendes rubrik 15.1, 15.2 osv.

         (7)  Dette kan i bestemte begrænsede tilfælde være forud for datoen for registrering under ordningen.

         (8)  Dette kan i bestemte begrænsede tilfælde være forud for datoen for registrering under ordningen.

         (9)  I denne rubrik sættes blot et kryds ved ja eller nej.

      BILAG II

         Oplysninger om en afgiftspligtig persons status i en identifikationsmedlemsstats register

                  Individuelt momsregistreringsnummer, der er tildelt af identifikationsmedlemsstaten, herunder landekode

                  Dato, fra hvilken ændringen er effektiv

                  Årsag til ændring af den afgiftspligtig persons status i registret, ved hjælp af følgende koder:

                              (1)

                              Den afgiftspligtige person har meddelt identifikationsmedlemsstaten, at vedkommende ikke længere leverer teleydelser, radio- og tv-spredningstjenester eller elektroniske tjenesteydelser.

                              (2)

                              Det antages af identifikationsmedlemsstaten, at den afgiftspligtige persons afgiftspligtige aktiviteter, der er omfattet af særordningen, er ophørt.

                              (3)

                              Den afgiftspligtige person opfylder ikke længere betingelserne for at anvende særordningen.

                              (4)

                              Den afgiftspligtige person undlader til stadighed at overholde reglerne for særordningen.

                              (5)

                              Den afgiftspligtige person har anmodet om frivilligt at forlade ordningen.

                              (6)

                              Den afgiftspligtige person har anmodet om at blive identificeret i en ny identifikationsmedlemsstat.

      BILAG III

         Momsangivelser

                     Del 1:   Generelle oplysninger

                  Kolonne A

                  Kolonne B

                  Kolonne C

                  Rubrik

                  Ikke-EU-ordningen

                  EU-ordningen

                     Individuelt referencenummer
                      (1):

                  1

                  Individuelt momsregistreringsnummer tildelt af identifikationsmedlemsstaten i overensstemmelse med artikel 362 i direktiv 2006/112/EF

                  Individuelt momsregistreringsnummer tildelt af identifikationsmedlemsstaten i overensstemmelse med artikel 369d i direktiv 2006/112/EF, herunder landekode

                  2

                  Momsperiode (2)

                  Momsperiode (3)

                  2a

                  Periodens begyndelses- og slutdato (4)

                  Periodens begyndelses- og slutdato (5)

                  3

                  Valuta

                  Valuta

                     Del 2:   For hver enkelt forbrugsmedlemsstat, hvor der skal betales moms
                      (6)

                  2a)   Leveringer foretaget fra forretningsmæssigt hjemsted eller fast forretningssted i identifikationsmedlemsstaten

                  4.1

                  Landekode for forbrugsmedlemsstaten

                  Landekode for forbrugsmedlemsstaten

                  5.1

                  Standardmomssats i forbrugsmedlemsstaten

                  Standardmomssats i forbrugsmedlemsstaten

                  6.1

                  Nedsat momssats i forbrugsmedlemsstaten

                  Nedsat momssats i forbrugsmedlemsstaten

                  7.1

                  Afgiftspligtigt beløb til standardsats

                  Afgiftspligtigt beløb til standardsats

                  8.1

                  Momsbeløb til standardsats

                  Momsbeløb til standardsats

                  9.1

                  Afgiftspligtigt beløb til nedsat sats

                  Afgiftspligtigt beløb til nedsat sats

                  10.1

                  Momsbeløb til nedsat sats

                  Momsbeløb til nedsat sats

                  11.1

                  Samlede momsbeløb, der skal betales

                  Samlet momsbeløb, der skal betales for leveringer af tjenesteydelser fra det forretningsmæssige hjemsted eller faste forretningssted i identifikationsmedlemsstaten

                  2b)   Leveringer foretaget fra faste forretningssteder, der ikke befinder sig i identifikationsmedlemsstaten
                      (7)

                  12.1

                  Landekode for forbrugsmedlemsstaten

                  13.1

                  Standardmomssats i forbrugsmedlemsstaten

                  14.1

                  Nedsat momssats i forbrugsmedlemsstaten

                  15.1

                  Individuelt momsregistreringsnummer eller, hvis det ikke foreligger, skatteregistreringsnummer tildelt af den medlemsstat, hvor der er fast forretningssted, herunder landekode

                  16.1

                  Afgiftspligtigt beløb til standardsats

                  17.1

                  Momsbeløb, der skal betales til standardsats

                  18.1

                  Afgiftspligtigt beløb til nedsat sats

                  19.1

                  Momsbeløb, der skal betales til nedsat sats

                  20.1

                  Samlet momsbeløb, der skal betales for leveringer af tjenesteydelser fra fast forretningssted, der ikke befinder sig i identifikationsmedlemsstaten.

                  2)   Samlet beløb for forretningsmæssigt hjemsted eller fast forretningssted i identifikationsmedlemsstaten og alle faste forretningssteder i alle andre medlemsstater

                  21.1

                  Samlede momsbeløb, der skal betales af alle forretningssteder (rubrik 11.1 + rubrik 11.2… + rubrik 20.1 + rubrik 20.2 …)

         (1)  Det entydige referencenummer, som er tildelt af identifikationsmedlemsstaten, skal bestå af landekode for identifikationsmedlemsstat/momsregistreringsnummer/periode – dvs. GB/xxxxxxxxx/K1.åå + tidsstempling for hver version. Nummeret tildeles af identifikationsmedlemsstaten, inden angivelsen fremsendes til de andre berørte medlemsstater.

         (2)  Vedrører kvartaler: K1.åååå –K2.åååå –K3.åååå K4.åååå.

         (3)  Vedrører kvartaler: K1.åååå –K2.åååå –K3.åååå K4.åååå.

         (4)  Udfyldes kun, hvis den afgiftspligtige person indgiver mere end én momsangivelse i samme kvartal. Anføres i kalenderdage, dvs. dd.mm.åååå – dd.mm.åååå.

         (5)  Udfyldes kun, hvis den afgiftspligtige person indgiver mere end én momsangivelse i samme kvartal. Anføres i kalenderdage, dvs. dd.mm.åååå – dd.mm.åååå.

         (6)  Hvis der er mere end én forbrugsmedlemsstat (eller hvis der i en enkelt forbrugsmedlemsstat har været en momssatsændring i midten af et kvartal), anvendes rubrik 4.2, 5.2, 6.2 osv.

         (7)  Hvis der er mere end én virksomhed, anvendes rubrik 12.1.2, 13.1.2 14.1.2 osv.


title: Kommissionens forordning (EU) nr. 938/2014 af 2. september 2014 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EU) nr. 502/2013 på importen af cykler med oprindelse i Folkerepublikken Kina ved import af cykler afsendt fra Cambodja, Pakistan og Filippinerne uanset om varen er angivet med oprindelse i Cambodja, Pakistan og Filippinerne eller ej, og om at gøre denne import til genstand for registrering

text:
               3.9.2014

               DA

               Den Europæiske Unions Tidende

               L 263/5

         KOMMISSIONENS FORORDNING (EU) Nr. 938/2014
   af 2. september 2014
   om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EU) nr. 502/2013 på importen af cykler med oprindelse i Folkerepublikken Kina ved import af cykler afsendt fra Cambodja, Pakistan og Filippinerne uanset om varen er angivet med oprindelse i Cambodja, Pakistan og Filippinerne eller ej, og om at gøre denne import til genstand for registrering
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13, stk. 3, og artikel 14, stk. 5,
   efter at have underrettet medlemsstaterne, og
   ud fra følgende betragtninger:
   A.   ANMODNING

               (1)

               Europa-Kommissionen (»Kommissionen«) har modtaget en anmodning i henhold til grundforordningens artikel 13, stk. 3, og artikel 14, stk. 5, om en undersøgelse af den mulige omgåelse af antidumpingforanstaltningerne over for importen af cykler med oprindelse i Folkerepublikken Kina og om at gøre importen af cykler afsendt fra Cambodja, Pakistan og Filippinerne, uanset om varen er angivet med oprindelse i Cambodja, Pakistan og Filippinerne eller ej, til genstand for registrering.

               (2)

               Anmodningen blev indgivet den 23. juli 2014 af European Bicycle Manufacturers Association (EBMA) på vegne af 15 EU-producenter af cykler.

         B.   VAREN

               (3)

               Den vare, der muligvis er genstand for omgåelse, er cykler uden motor (herunder trehjulede transportcykler, men ikke unicykler) med oprindelse i Folkerepublikken Kina, henhørende under KN-kode 8712 00 30 og ex 8712 00 70 (»den pågældende vare«).

               (4)

               Den undersøgte vare er den samme som den, der er beskrevet i den foregående betragtning, men afsendt fra Cambodja, Pakistan og Filippinerne, uanset om den er angivet med oprindelse i Cambodja, Pakistan og Filippinerne eller ej, i øjeblikket henhørende under de samme KN-koder som den pågældende vare (»den undersøgte vare«).

         C.   GÆLDENDE FORANSTALTNINGER

               (5)

               De gældende foranstaltninger, der muligvis omgås, er de antidumpingforanstaltninger, der blev indført ved Rådets gennemførelsesforordning (EU) nr. 502/2013 (2).

         D.   BEGRUNDELSE

               (6)

               Klagen indeholder tilstrækkelige umiddelbare beviser for, at antidumpingforanstaltninger over for importen af cykler med oprindelse i Folkerepublikken Kina omgås ved omladning og samleprocesser i Cambodja, Pakistan og Filippinerne.

               (7)

               De umiddelbare beviser er følgende.

               (8)

               Anmodningen viser, at en væsentlig ændring i handelsmønstret, for så vidt angår eksporten fra Folkerepublikken Kina, Cambodja, Pakistan og Filippinerne til Unionen, har fundet sted efter indførelsen af foranstaltningerne og udvidelsen heraf ved Rådets gennemførelsesforordning (EU) nr. 501/2013 (3) til også at omfatte import afsendt fra Indonesien, Malaysia, Sri Lanka og Tunesien, uanset om importen er angivet med oprindelse i disse lande eller ej, uden anden tilstrækkelig gyldig grund eller økonomisk begrundelse for en sådan ændring end indførelsen af tolden.

               (9)

               Årsagen til denne ændring synes at være, at cykler med oprindelse i Folkerepublikken Kina omlades via Cambodja, Pakistan og Filippinerne til Unionen og sendes fra samleprocesser i Cambodja, Pakistan og Filippinerne.

               (10)

               Anmodningen indeholder desuden tilstrækkelige umiddelbare beviser for, at de afhjælpende virkninger af de gældende antidumpingforanstaltninger over for importen af den pågældende vare undergraves med hensyn til både mængde og pris. Betydelige importmængder af den undersøgte vare synes at have erstattet importen af den pågældende vare. Der er desuden tilstrækkelige beviser for, at importen af den undersøgte vare finder sted til priser, der ligger under den ikke-skadevoldende pris, der blev fastsat ved den undersøgelse, som førte til de gældende foranstaltninger.

               (11)

               Endelig indeholder anmodningen tilstrækkelige umiddelbare beviser for, at den undersøgte vare sælges til dumpingpriser set i forhold til den normale værdi, der tidligere er fastsat for den pågældende vare.

               (12)

               Skulle det i løbet af undersøgelsen blive konstateret, at der foregår anden omgåelse via Cambodja, Pakistan og Filippinerne end omladning og samleprocesser, som er omfattet af grundforordningens artikel 13, kan en sådan praksis også blive undersøgt.

         E.   SAGSFORLØB

               (13)

               I lyset af ovenstående har Kommissionen konkluderet, at der foreligger tilstrækkelige beviser til at berettige indledningen af en undersøgelse, jf. grundforordningens artikel 13, stk. 3, og indføre registrering, jf. grundforordningens artikel 14, stk. 5, af importen af den undersøgte vare, uanset om den er angivet med oprindelse i Cambodja, Pakistan og Filippinerne eller ej.

         a)   Spørgeskemaer

               (14)

               For at indhente de oplysninger, som Kommissionen anser for nødvendige for undersøgelsen, vil den sende spørgeskemaer til kendte eksportører/producenter og kendte eksportør- og producentsammenslutninger i Cambodja, Pakistan og Filippinerne, til kendte eksportører/producenter og kendte eksportør- og producentsammenslutninger i Folkerepublikken Kina, til kendte importører og kendte importørsammenslutninger i Unionen og til myndighederne i Folkerepublikken Kina, Cambodja, Pakistan og Filippinerne. Der kan i givet fald også indhentes oplysninger fra EU-erhvervsgrenen.

               (15)

               Under alle omstændigheder bør alle interesserede parter kontakte Kommissionen straks eller senest inden for den frist, der er fastsat i denne forordnings artikel 3 og anmode om et spørgeskema inden for den frist, der er fastsat i denne forordnings artikel 3, stk. 1, da fristen i denne forordnings artikel 3, stk. 2, gælder for alle interesserede parter.

               (16)

               Myndighederne i Folkerepublikken Kina, Cambodja, Pakistan og Filippinerne vil blive underrettet om indledningen af undersøgelsen.

         b)   Indhentning af oplysninger og afholdelse af høringer

               (17)

               Alle interesserede parter opfordres herved til at tilkendegive deres synspunkter skriftligt og fremlægge dokumentation herfor. Kommissionen kan desuden høre interesserede parter, hvis de anmoder skriftligt herom og kan godtgøre, at der er særlige grunde til, at de bør høres.

         c)   Fritagelse for registrering af import eller foranstaltninger

               (18)

               I henhold til grundforordningens artikel 13, stk. 4, kan importen af den undersøgte vare fritages for registrering eller foranstaltninger, hvis der ikke er tale om omgåelse.

               (19)

               Da den mulige omgåelse finder sted uden for Unionen, kan der indrømmes fritagelse i henhold til grundforordningens artikel 13, stk. 4, for producenter af cykler uden motor (herunder trehjulede transportcykler, men ikke unicykler) i Cambodja, Pakistan og Filippinerne, som kan bevise, at de ikke er forretningsmæssigt forbundet (4) med nogen producent, der er omfattet af foranstaltningerne (5), og hvis det kan fastslås, at de ikke er involveret i nogen form for omgåelse som defineret i grundforordningens artikel 13, stk. 1 og 2. Producenter, som ønsker at opnå fritagelse, bør indgive en behørigt dokumenteret anmodning inden for den frist, der er fastsat i denne forordnings artikel 3, stk. 3.

         F.   REGISTRERING

               (20)

               I henhold til grundforordningens artikel 14, stk. 5, bør importen af den undersøgte vare gøres til genstand for registrering for at sikre, at der kan opkræves antidumpingtold på et passende beløb fra datoen for registrering af importen af varer, der er afsendt fra Cambodja, Pakistan og Filippinerne, hvis undersøgelsen skulle vise, at der er sket omgåelse.

         G.   FRISTER

               (21)

               Af hensyn til en forsvarlig forvaltning bør der fastsættes en frist, inden for hvilken:

                           —

                           interesserede parter kan give sig til kende over for Kommissionen, fremsætte deres synspunkter skriftligt og indsende besvarelser af spørgeskemaer eller andre oplysninger, der skal tages i betragtning i forbindelse med undersøgelsen

                           —

                           producenter i Cambodja, Pakistan og Filippinerne kan anmode om fritagelse for registrering af import eller foranstaltninger

                           —

                           interesserede parter kan fremsætte skriftlig anmodning om at blive hørt af Kommissionen.

               (22)

               Det skal bemærkes, at de fleste proceduremæssige rettigheder, der er fastsat i grundforordningen, kun kan respekteres, hvis parterne giver sig til kende inden for de i artikel 3 i denne forordning nævnte frist.

         H.   MANGLENDE SAMARBEJDSVILJE

               (23)

               Hvis en af de interesserede parter nægter at give adgang til de nødvendige oplysninger, undlader at meddele dem inden for de fastsatte frister eller på anden måde lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

               (24)

               Konstateres det, at en interesseret part har meddelt urigtige eller vildledende oplysninger, ses der bort fra disse oplysninger, og der kan gøres brug af de foreliggende faktiske oplysninger.

               (25)

               Hvis en berørt part helt eller delvis undlader at samarbejde, og resultatet af undersøgelsen derfor baseres på de foreliggende faktiske oplysninger, jf. artikel 18 i grundforordningen, kan resultatet blive mindre gunstigt for denne part, end hvis den pågældende havde udvist samarbejdsvilje.

         I.   TIDSPLAN FOR UNDERSØGELSEN

               (26)

               Undersøgelsen vil i henhold til grundforordningens artikel 13, stk. 3, blive afsluttet senest ni måneder efter datoen for offentliggørelsen af denne forordning i Den Europæiske Unions Tidende.

         J.   BEHANDLING AF PERSONOPLYSNINGER

               (27)

               Det skal bemærkes, at personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EF) nr. 45/2001 (6).

         K.   HØRINGSKONSULENT

               (28)

               Interesserede parter kan anmode om, at høringskonsulenten fra Generaldirektoratet for Handel griber ind. Høringskonsulenten optræder som formidler mellem de interesserede parter og Kommissionens undersøgelsestjenester. Høringskonsulenten gennemgår anmodninger om aktindsigt, tvister med hensyn til oplysningernes fortrolighed, anmodninger om forlængelse af frister og anmodninger fra tredjeparter om at blive hørt. Høringskonsulenten kan arrangere en høring med en individuel interesseret part og mægle for at sikre, at den interesserede parts ret til at forsvare sig udøves fuldt ud.

               (29)

               En anmodning om en høring med høringskonsulenten skal indgives skriftligt og begrundes. Høringskonsulenten vil også skabe mulighed for en høring med parterne, hvor der bliver lejlighed til at fremsætte andre synspunkter og fremføre modargumenter.

               (30)

               Yderligere oplysninger og kontaktoplysninger findes på høringskonsulentens websider på webstedet for Generaldirektoratet for Handel: http://ec.europa.eu/commission_2010-2014/degucht/contact/hearing-officer/ —

         VEDTAGET DENNE FORORDNING:
   Artikel 1
   Der indledes en undersøgelse i henhold til artikel 13, stk. 3, i forordning (EF) nr. 1225/2009 for at afgøre, om importen til Unionen af cykler uden motor (herunder trehjulede transportcykler, men ikke unicykler), i øjeblikket henhørende under KN-kode ex 8712 00 30 og ex 8712 00 70 (Taric-kode 8712003020 og 8712007092) afsendt fra Cambodja, Pakistan og Filippinerne, uanset om de er angivet med oprindelse i Cambodja, Pakistan eller Filippinerne eller ej, omgår de foranstaltninger, der indførtes ved forordning (EU) nr. 502/2013.
   Artikel 2
   I medfør af artikel 13, stk. 3, og artikel 14, stk. 5, i forordning (EF) nr. 1225/2009 skal toldmyndighederne tage de nødvendige skridt til registrering af den import til Unionen, der er beskrevet i denne forordnings artikel 1.
   Registreringen ophører ni måneder efter datoen for denne forordnings ikrafttræden.
   Kommissionen kan ved en forordning give toldmyndighederne instruks om at ophøre med at registrere importen til Unionen af varer fremstillet af producenter, som har anmodet om fritagelse for registrering, hvis det kan fastslås, at de pågældende opfylder betingelserne for fritagelsen.
   Artikel 3

               (1)

               Der skal anmodes om spørgeskemaer hos Kommissionen senest 15 dage efter offentliggørelsen af denne forordning i Den Europæiske Unions Tidende.

               (2)

               Medmindre andet er angivet, skal interesserede parter give sig til kende over for Kommissionen, fremsætte deres synspunkter skriftligt og afgive besvarelser af spørgeskemaer eller andre oplysninger senest 37 dage efter datoen for offentliggørelsen af denne forordning i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen.

               (3)

               Producenter i Cambodja, Pakistan og Filippinerne, som ønsker fritagelse for registrering af importen eller foranstaltninger, skal indgive en behørigt dokumenteret anmodning herom inden for samme frist på 37 dage.

               (4)

               Interesserede parter kan også anmode om at blive hørt af Kommissionen inden for samme frist på 37 dage.

               (5)

               Interesserede parter opfordres til at fremsætte deres bemærkninger og anmodninger pr. e-mail, herunder scannede fuldmagter og erklæringer, dog med undtagelse af omfattende besvarelser, der afleveres personligt eller sendes anbefalet på en CD-rom eller DVD. Ved brug af e-mail udtrykker de interesserede parter accept af de regler, der gælder for elektronisk kommunikation, og som findes i dokumentet »CORRESPONDENCE WITH THE EUROPEAN COMMISSION IN TRADE DEFENCE CASES«, der er tilgængeligt på webstedet for Generaldirektoratet for Handel: http://trade.ec.europa.eu/doclib/docs/2011/june/tradoc_148003.pdf. Interesserede parter skal anføre deres navn, adresse, telefonnummer og en gyldig e-mailadresse og sikre, at den anførte e-mailadresse er en fungerende officiel virksomhedse-mail, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen i en anden kommunikationsform, eller medmindre dokumenternes art forudsætter brug af anbefalet post. Interesserede parter bør konsultere ovenstående retningslinjer for kommunikation med interesserede parter, hvis de ønsker supplerende regler og oplysninger om korrespondance med Kommissionen, herunder de principper, der gælder for indsendelse af bemærkninger pr. e-mail.

         Alle skriftlige bemærkninger, herunder de oplysninger, der anmodes om i denne forordning, besvarelser af spørgeskemaer og korrespondance, som videregives af de interesserede parter som fortroligt materiale, forsynes med påtegningen »Limited« (7) og ledsages i overensstemmelse med grundforordningens artikel 19, stk. 2, af et ikke-fortroligt sammendrag forsynet med påtegningen »For inspection by interested parties«.
   Kommissionens postadresse:

               Europa-Kommissionen

               Generaldirektoratet for Handel

               Direktorat H

               Kontor: CHAR 04/039

               1049 Bruxelles

               BELGIEN

               E-mail: TRADE-R608-BICYCLES-CIR@ec.europa.eu

         Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. september 2014.

            På Kommissionens vegne

         José Manuel BARROSO

            Formand

      (1)  EUT L 343 af 22.12.2009, s. 51.

      (2)  Rådets forordning (EU) nr. 502/2013 af 29. maj 2013 om ændring af gennemførelsesforordning (EU) nr. 990/2011 om indførelse af en endelig antidumpingtold på importen af cykler med oprindelse i Folkerepublikken Kina efter en interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 153 af 5.6.2013, s. 17).

      (3)  Rådets gennemførelsesforordning (EU) nr. 501/2013 af 29. maj 2013 om udvidelse af den endelige antidumpingtold, der indførtes ved gennemførelsesforordning (EU) nr. 990/2011 over for importen af cykler med oprindelse i Folkerepublikken Kina, til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (EUT L 153 af 5.6.2013, s. 1).

      (4)  I henhold til artikel 143 i Kommissionens forordning (EØF) nr. 2454/93 (EFT L 253 af 11.10.1993, s. 1) om visse gennemførelsesbestemmelser til EF-toldkodeksen kan personer kun anses for at være indbyrdes afhængige: a) hvis den ene er medlem af direktionen eller bestyrelsen for den andens virksomhed og omvendt, b) hvis de juridisk set anses for interessenter eller kompagnoner, c) hvis de er arbejdsgiver og arbejdstager, d) hvis en af personerne direkte eller indirekte besidder, kontrollerer eller råder over 5 % eller derover af den andens aktier eller anparter med stemmeret, e) en af parterne direkte eller indirekte kontrollerer den anden part, f) hvis de begge direkte eller indirekte kontrolleres af en tredjemand, g) hvis de tilsammen direkte eller indirekte kontrollerer en tredjemand, eller h) hvis de er medlemmer af samme familie. Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forælder og barn, iii) bror og søster (hel- eller halvsøskende), iv) bedsteforælder og barnebarn, v) onkel eller tante og nevø eller niece, vi) svigerforælder og svigersøn eller svigerdatter, vii) svoger og svigerinde. (I denne sammenhæng betyder »person« enhver fysisk eller juridisk person.

      (5)  Hvis producenter imidlertid er forretningsmæssigt forbundet i ovennævnte betydning med virksomheder, der er omfattet af de nuværende foranstaltninger over for importen med oprindelse i Folkerepublikken Kina (de oprindelige antidumpingforanstaltninger), kan de alligevel opnå fritagelse, hvis der ikke foreligger bevis for, at forholdet til de virksomheder, der er omfattet af de oprindelige foranstaltninger, blev indgået eller brugt til at omgå de oprindelige foranstaltninger.

      (6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (7)  Et dokument med påtegningen »Limited« er et fortroligt dokument i henhold til artikel 19 i Rådets forordning (EF) nr. 1225/2009 (EUT L 343 af 22.12.2009, s. 51) og artikel 6 i WTO-aftalen om anvendelse af artikel VI i GATT 1994 (antidumpingaftalen). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).


title: Kommissionens gennemførelsesforordning (EU) 2015/223 af 12. februar 2015 om faste importværdier med henblik på fastsættelse af indgangsprisen for visse frugter og grøntsager

text:
               13.2.2015

               DA

               Den Europæiske Unions Tidende

               L 37/5

         KOMMISSIONENS GENNEMFØRELSESFORORDNING (EU) 2015/223
   af 12. februar 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. februar 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EG

                  138,6

                  IL

                  97,8

                  MA

                  87,0

                  TR

                  113,2

                  ZZ

                  109,2

                  0707 00 05

                  EG

                  191,6

                  JO

                  217,9

                  TR

                  195,8

                  ZZ

                  201,8

                  0709 91 00

                  EG

                  57,5

                  ZZ

                  57,5

                  0709 93 10

                  MA

                  225,7

                  TR

                  232,1

                  ZZ

                  228,9

                  0805 10 20

                  EG

                  46,8

                  IL

                  75,5

                  MA

                  54,3

                  TN

                  50,6

                  TR

                  67,8

                  ZZ

                  59,0

                  0805 20 10

                  IL

                  146,2

                  MA

                  107,7

                  ZZ

                  127,0

                  0805 20 30, 0805 20 50, 0805 20 70, 0805 20 90

                  EG

                  74,4

                  IL

                  143,3

                  JM

                  116,6

                  MA

                  111,0

                  TR

                  80,4

                  ZZ

                  105,1

                  0805 50 10

                  TR

                  65,0

                  ZZ

                  65,0

                  0808 10 80

                  BR

                  65,7

                  CL

                  89,9

                  CN

                  119,5

                  MK

                  22,6

                  US

                  197,5

                  ZZ

                  99,0

                  0808 30 90

                  CL

                  291,0

                  ZA

                  121,4

                  ZZ

                  206,2

         (1)  Landefortegnelse fastsat ved Kommissionens forordning EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) 2017/807 af 11. maj 2017 om fravigelse af gennemførelsesforordning (EU) nr. 809/2014 for så vidt angår fristen for indgivelse af enkeltansøgninger, støtteansøgninger eller betalingsanmodninger, sidste frist for meddelelse af ændringer af enkeltansøgninger eller betalingsanmodninger og sidste frist for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen for 2017

text:
               12.5.2017

               DA

               Den Europæiske Unions Tidende

               L 121/35

         KOMMISSIONENS GENNEMFØRELSESFORORDNING (EU) 2017/807
   af 11. maj 2017
   om fravigelse af gennemførelsesforordning (EU) nr. 809/2014 for så vidt angår fristen for indgivelse af enkeltansøgninger, støtteansøgninger eller betalingsanmodninger, sidste frist for meddelelse af ændringer af enkeltansøgninger eller betalingsanmodninger og sidste frist for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen for 2017
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 78, stk. 1, litra b), og artikel 78, stk. 2, og
   ud fra følgende betragtninger:

               (1)

               I Kommissionens gennemførelsesforordning (EU) nr. 809/2014 (2) fastsættes sidste frist for indgivelse af enkeltansøgninger, støtteansøgninger og betalingsanmodninger, sidste frist for meddelelse af ændringer af enkeltansøgninger eller betalingsanmodninger og sidste frist for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen.

               (2)

               Adskillige medlemsstater foretager ændringer af deres administrative system for direkte betalinger, hvilket bl.a. medfører strukturelle ændringer af deres markidentifikationssystem og en omorganisering af informationsteknologien. Disse ændringer falder sammen med et vigtigt skridt i den obligatoriske indførelse af den geospatiale støtteansøgning. De pågældende medlemsstater har derfor haft nogle administrative vanskeligheder.

               (3)

               Denne situation har påvirket støttemodtagernes muligheder for at indgive enkeltansøgninger, støtteansøgninger eller betalingsanmodninger og ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen inden for de tidsfrister, der er fastsat i artikel 13, stk. 1, og artikel 22, stk. 1, i gennemførelsesforordning (EU) nr. 809/2014.

               (4)

               I betragtning af denne situation er det hensigtsmæssigt at indføre en fravigelse fra artikel 13, stk. 1, og artikel 22, stk. 1, i gennemførelsesforordning (EU) nr. 809/2014, som giver medlemsstaterne mulighed for at fastsætte en sidste frist for 2017 for indgivelse af enkeltansøgninger, støtteansøgninger eller betalingsanmodninger og en sidste frist for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen, der ligger senere end de frister, der er fastsat i nævnte artikler. Da de frister og perioder, der er omhandlet i artikel 11, stk. 4, og i artikel 15, stk. 2 og 2a, i gennemførelsesforordning (EU) nr. 809/2014 er forbundet med den sidste frist, der er fastsat i artikel 13, stk. 1, i nævnte forordning, bør der fastsættes en lignende fravigelse vedrørende meddelelsen om ændringer af enkeltansøgninger eller betalingsanmodninger.

               (5)

               Da disse fravigelser bør omfatte enkeltansøgninger, støtteansøgninger og betalingsanmodninger, ændringer af enkeltansøgninger eller betalingsanmodninger og ansøgninger om tildeling af betalingsrettigheder for 2017, bør denne forordning finde anvendelse på ansøgninger og betalingsanmodninger vedrørende 2017.

               (6)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger og Komitéen for Udvikling af Landdistrikterne —

         VEDTAGET DENNE FORORDNING:
   Artikel 1
   Uanset artikel 13, stk. 1, første afsnit, i gennemførelsesforordning (EU) nr. 809/2014 må de af medlemsstaterne fastsatte sidste frister for 2017 for indgivelse af enkeltansøgninger, støtteansøgninger eller betalingsanmodninger ikke ligge efter den 15. juni.
   Artikel 2
   Uanset artikel 15, stk. 2, i gennemførelsesforordning (EU) nr. 809/2014 og under forudsætning af, at medlemsstaterne benytter sig af den fravigelse, der er fastsat i artikel 1 i denne forordning, meddeles ændringer af enkeltansøgninger eller betalingsanmodninger for 2017 i henhold til artikel 15, stk. 1, i gennemførelsesforordning (EU) nr. 809/2014 til den kompetente myndighed senest den 15. juni.
   Artikel 3
   De fravigelser, der er indeholdt i artikel 1 og 2, anvendes også ved beregningen af den periode på henholdsvis 26, 35 og 10 kalenderdage efter fristen for indgivelse af enkeltansøgninger, støtteanmodninger og betalingsanmodninger og fristen for anmeldelse af ændringer, jf. artikel 11, stk. 4, og artikel 15, stk. 2a, i gennemførelsesforordning (EU) nr. 809/2014.
   Artikel 4
   Uanset artikel 22, stk. 1, i gennemførelsesforordning (EU) nr. 809/2014 må den af medlemsstaterne fastsatte frist for 2017 for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen ikke ligge efter den 15. juni.
   Artikel 5
   Denne forordning træder i kraft på dagen for offentliggørelsen i Den Europæiske Unions Tidende.
   Den finder anvendelse på ansøgninger og betalingsanmodninger for 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. maj 2017.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).


title: Kommissionens gennemførelsesforordning (EU) nr. 1015/2013 af 22. oktober 2013 om faste importværdier med henblik på fastsættelse af indgangsprisen for visse frugter og grøntsager

text:
               23.10.2013

               DA

               Den Europæiske Unions Tidende

               L 281/4

         KOMMISSIONENS GENNEMFØRELSESFORORDNING (EU) Nr. 1015/2013
   af 22. oktober 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. oktober 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  40,0

                  MK

                  45,6

                  ZZ

                  42,8

                  0707 00 05

                  MK

                  62,5

                  TR

                  119,2

                  ZZ

                  90,9

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  100,6

                  CL

                  90,0

                  IL

                  100,2

                  TR

                  84,1

                  ZA

                  102,7

                  ZZ

                  95,5

                  0806 10 10

                  BR

                  230,6

                  TR

                  163,0

                  ZZ

                  196,8

                  0808 10 80

                  CL

                  94,7

                  NZ

                  104,2

                  US

                  156,2

                  ZA

                  105,3

                  ZZ

                  115,1

                  0808 30 90

                  TR

                  120,5

                  ZZ

                  120,5

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1124/2013 af 8. november 2013 om ændring af gennemførelsesforordning (EU) nr. 540/2011 for så vidt angår betingelserne for godkendelse af aktivstoffet bifenox  EØS-relevant tekst

text:
               9.11.2013

               DA

               Den Europæiske Unions Tidende

               L 299/34

         KOMMISSIONENS GENNEMFØRELSESFORORDNING (EU) Nr. 1124/2013
   af 8. november 2013
   om ændring af gennemførelsesforordning (EU) nr. 540/2011 for så vidt angår betingelserne for godkendelse af aktivstoffet bifenox
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det første alternativ i artikel 21, stk. 3, og artikel 78, stk. 2, og
   ud fra følgende betragtninger:

               (1)

               Ved Kommissionens direktiv 2008/66/EF (2) blev bifenox optaget som aktivstof i bilag I til direktiv 91/414/EØF (3).

               (2)

               Aktivstoffer omfattet af bilag I i direktiv 91/414/EØF anses for at være godkendt i henhold til forordning (EF) nr. 1107/2009 og opføres i del A i bilaget til Kommissionens gennemførelsesforordning (EU) nr. 540/2011 (4).

               (3)

               I overensstemmelse med artikel 21, stk. 1, første afsnit, i forordning (EF) nr. 1107/2009 anmodede Belgien Kommissionen om en fornyet vurdering af godkendelsen af bifenox i lyset af ny videnskabelig og teknisk viden afstedkommet af oplysninger indsendt til denne medlemsstat af anmelderen i henhold til artikel 56, stk. 1 i forordningen. Oplysningerne vedrørte dannelse af nitrofen gennem anvendelsen af bifenox.

               (4)

               Belgien vurderede de oplysninger, der var indsendt af anmelderen. Belgien forelagde den 21. marts 2013 sin vurdering i form af et tillæg til udkastet til vurderingsrapport for de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«).

               (5)

               Set i lyset af disse oplysninger fandt Kommissionen, at der er indikationer på, at bifenox ikke længere opfylder godkendelseskriterierne, jf. artikel 4 i forordning (EF) nr. 1107/2009.

               (6)

               Kommissionen opfordrede anmelderen til at fremsætte sine bemærkninger.

               (7)

               Kommissionen har draget den konklusion, at eftersom anvendelsen af bifenox under bestemte miljømæssige betingelser potentielt kan lede til dannelsen af nitrofen, kan det ikke udelukkes, at der er en risiko for miljøet, medmindre der indføres yderligere restriktioner.

               (8)

               Det bekræftes, at aktivstoffet bifenox betragtes som godkendt i henhold til forordning (EF) nr. 1107/2009. Medlemsstaterne bør under vurderinger af ansøgninger om godkendelse af plantebeskyttelsesmidler være særligt opmærksomme på bifenox' potentielle dannelse af nitrofen og indføre restriktioner for så vidt angår anvendelsesbetingelserne, hvor det er relevant.

               (9)

               Bilaget til gennemførelsesforordning (EU) nr. 540/2011 bør derfor ændres i overensstemmelse hermed.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 540/2011
   Del A i bilaget til gennemførelsesforordning (EU) nr. 540/2011 ændres som angivet i bilaget til nærværende forordning.
   Artikel 2
   Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. november 2013.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  Kommissionens direktiv 2008/66/EF af 30. juni 2008 om ændring af Rådets direktiv 91/414/EØF for at optage bifenox, diflufenican, fenoxaprop-P, fenpropidin og quinoclamin som aktivstoffer (EUT L 171, 1.7.2008, s. 9).

      (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

      (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      BILAG
      Kolonnen »Særlige bestemmelser« i række 180, bifenox, i del A i bilaget til gennemførelsesforordning (EU) nr. 540/2011 affattes således:

         »DEL A
         Må kun tillades anvendt som herbicid.
         DEL B
         Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om bifenox, særlig tillæg I og II, som færdigbehandlet i Den Stående Komité for Fødevarekæden og Dyresundhed den 14. marts 2008.
         Ved denne samlede vurdering skal medlemsstaterne være særligt opmærksomme på:

                     a)

                     brugernes sikkerhed og sikre, at anvendelsesbetingelserne foreskriver brug af tilstrækkelige personlige værnemidler, hvis det er relevant

                     b)

                     forbrugernes eksponering via kosten for restkoncentrationer af bifenox i animalske produkter og i efterfølgende vekselafgrøder

                     c)

                     de miljømæssige betingelser, der kan lede til en potentiel dannelse af nitrofen.

               Medlemsstaterne indfører restriktioner hvad anvendelsesbetingelserne angår, hvor det er relevant i lyset af litra c).«


title: Kommissionens gennemførelsesforordning (EU) nr. 706/2011 af 20. juli 2011 om godkendelse af aktivstoffet profoxydim, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011  EØS-relevant tekst

text:
               21.7.2011

               DA

               Den Europæiske Unions Tidende

               L 190/50

         KOMMISSIONENS GENNEMFØRELSESFORORDNING (EU) Nr. 706/2011
   af 20. juli 2011
   om godkendelse af aktivstoffet profoxydim, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og artikel 78, stk. 2, og
   ud fra følgende betragtninger:

               (1)

               I henhold til artikel 80, stk. 1, litra a), i forordning (EF) nr. 1107/2009 finder Rådets direktiv 91/414/EØF (2), for så vidt angår godkendelsesprocedure og –betingelser, anvendelse på aktivstoffer, for hvilke der inden den 14. juni 2011 er truffet en afgørelse i overensstemmelse med direktivets artikel 6, stk. 3. Med hensyn til profoxydim er betingelserne i artikel 80, stk. 1, litra a), i forordning (EF) nr. 1107/2009 opfyldt ved Kommissionens beslutning 1999/43/EF (3).

               (2)

               Spanien modtog den 2. april 1998 en ansøgning i henhold til artikel 6, stk. 2, i direktiv 91/414/EØF fra BASF SE om optagelse af aktivstoffet profoxydim i bilag I til direktiv 91/414/EØF. Ved beslutning 1999/43/EF blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.

               (3)

               For dette aktivstof er virkningerne på menneskers og dyrs sundhed og miljøet blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgeren har foreslået. Den udpegede rapporterende medlemsstat forelagde et udkast til vurderingsrapport den 28. marts 2001.

               (4)

               Udkastet til vurderingsrapport om profoxydim er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed. Behandlingen blev afsluttet den 17. juni 2011 med Kommissionens reviderede vurderingsrapport om profoxydim.

               (5)

               Det fremgår af diverse undersøgelser, at plantebeskyttelsesmidler, der indeholder profoxydim, kan forventes generelt at opfylde kravene i artikel 5, stk. 1, litra a) og b), og artikel 5, stk. 3, i direktiv 91/414/EØF, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Profoxydim bør derfor godkendes.

               (6)

               Uden at det berører de forpligtelser, der i henhold til forordning (EF) nr. 1107/2009 følger af godkendelsen, bør følgende betingelser dog finde anvendelse i betragtning af den særlige situation, der er opstået efter overgangen fra direktiv 91/414/EØF til forordning (EF) nr. 1107/2009. Medlemsstaterne bør have en frist på seks måneder efter godkendelsen til at tage eksisterende godkendelser af plantebeskyttelsesmidler, der indeholder profoxydim, op til fornyet overvejelse. Medlemsstaterne bør ændre eller erstatte godkendelserne eller kalde dem tilbage, alt efter hvad der er relevant. Uanset ovenstående frist bør der afsættes en længere periode til indgivelse og vurdering af det ajourførte fuldstændige dossier, jf. bilag III i direktiv 91/414/EØF, for hvert plantebeskyttelsesmiddel og for hvert påtænkt anvendelsesformål i overensstemmelse med de ensartede principper.

               (7)

               Erfaringerne med optagelsen i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler (4), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger imidlertid ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I til det pågældende direktiv eller forordningerne om godkendelse af aktivstoffer.

               (8)

               I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (5) ændres i overensstemmelse hermed.

               (9)

               Af klarhedshensyn bør Kommissionens direktiv 2011/14/EU af 24. februar 2011 om ændring af Rådets direktiv 91/414/EØF for at optage profoxydim som aktivstof (6) ophæves.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse af aktivstof
   Aktivstoffet profoxydim, som opført i bilag I, godkendes på de betingelser, der er fastsat i samme bilag.
   Artikel 2
   Revurdering af plantebeskyttelsesmidler
   1.   Om nødvendigt ændrer eller tilbagekalder medlemsstaterne i henhold til forordning (EU) nr. 1107/2009 senest den 31. januar 2012 eksisterende godkendelser af plantebeskyttelsesmidler, der indeholder profoxydim som aktivstof.
   Inden da skal medlemsstaterne navnlig kontrollere, at betingelserne i bilag I til nærværende forordning er overholdt, dog ikke betingelserne i del B i kolonnen vedrørende særlige bestemmelser i samme bilag, og at indehaveren af godkendelsen er i besiddelse af eller har adgang til et dossier, der opfylder kravene i bilag II til direktiv 91/414/EØF, jf. betingelserne i direktivets artikel 13, stk. 1-4, samt artikel 62 i forordning (EF) nr. 1107/2009.
   2.   Uanset stk. 1 revurderer medlemsstaterne for hvert godkendt plantebeskyttelsesmiddel, der indeholder profoxydim, enten som eneste aktivstof eller som ét af flere aktivstoffer, som alle er optaget i bilaget til gennemførelsesforordning (EU) nr. 540/2011 pr. 31. juli 2011, midlet i overensstemmelse med de ensartede principper i artikel 29, stk. 6, i forordning (EF) nr. 1107/2009 på grundlag af et dossier, der opfylder kravene i bilag III til direktiv 91/414/EØF, idet der samtidig tages højde for del B i kolonnen vedrørende særlige bestemmelser i bilag I til nærværende forordning. På grundlag af den vurdering fastslår medlemsstaterne, om midlet opfylder kravene i artikel 29, stk. 1, i forordning (EF) nr. 1107/2009.
   Derefter skal medlemsstaterne:

               a)

               hvis det drejer sig om et middel, der indeholder profoxydim som eneste aktivstof, om nødvendigt ændre godkendelsen eller kalde den tilbage senest den 31. januar 2013, eller

               b)

               hvis det drejer sig om et middel, der indeholder profoxydim som ét af flere aktivstoffer, om nødvendigt ændre eller tilbagekalde godkendelsen senest den 31. januar 2013 eller senest den dato, der er fastsat for en sådan ændring eller tilbagekaldelse i den eller de pågældende retsakter, hvorved det eller de pågældende stoffer blev optaget i bilag I til direktiv 91/414/EØF, eller hvorved det eller de pågældende stoffer blev godkendt, alt efter hvilket der er det seneste tidspunkt.

         Artikel 3
   Ændring af gennemførelsesforordning (EU) nr. 540/2011
   Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 4
   Ophævelse
   Direktiv 2011/14/EU ophæves.
   Artikel 5
   Ikrafttræden og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. august 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juli 2011.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  EFT L 230 af 19.8.1991, s. 1.

      (3)  EFT L 14 af 19.1.1999, s. 30.

      (4)  EFT L 366 af 15.12.1992, s. 10.

      (5)  EUT L 153 af 11.6.2011, s. 1.

      (6)  EUT L 51 af 25.2.2011, s. 16.

      BILAG I

                  Almindeligt anvendt navn, identifikationsnr.

                  IUPAC-navn

                  Renhed (1)

                  Ikrafttrædelse

                  Udløbsdato for stoffets godkendelse

                  Særlige bestemmelser

                  Profoxydim
                  CAS-nr. 139001-49-3
                  CIPAC-nr. 621

                  2-[(1 E/Z)-[(2 R S)–2-(4–chlorphenoxy)propoxyimino]butyl]–3–hydroxy–5-[(3 R S; 3 S R)–tetrahydro–2 H–thiopyran–3–yl]cyclohex–2-enon

                  ≥ 940 g/kg

                  1. august 2011

                  31. juli 2021

                  DEL A
                  Må kun tillades anvendt som herbicid i ris.
                  DEL B
                  Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om profoxydim, særlig tillæg I og II, som færdigbehandlet i Den Stående Komité for Fødevarekæden og Dyresundhed den 17. juni 2011.
                  Ved denne samlede vurdering skal medlemsstaterne:

                              —

                              være særligt opmærksomme på at beskytte grundvandet, når aktivstoffet anvendes i områder med følsom jordbund og/eller ekstreme vejrforhold

                              —

                              være særligt opmærksomme på risikoen på langt sigt for organismer, der ikke er målarter.

                        Godkendelsesbetingelserne skal omfatte risikobegrænsende foranstaltninger, hvis det er relevant.

         (1)  Yderligere oplysninger om aktivstoffets identitet og specifikation fremgår af den reviderede vurderingsrapport.

      BILAG II
      I del B i bilaget til gennemførelsesforordning (EU) nr. 540/2011 indsættes følgende:

                     Nr.

                     Almindeligt anvendt navn, identifikationsnr.

                     IUPAC-navn

                     Renhed (1)

                     Ikrafttrædelse

                     Udløbsdato for stoffets godkendelse

                     Særlige bestemmelser

                     »2

                     Profoxydim
                     CAS-nr. 139001-49-3
                     CIPAC-nr. 621

                     2-[(1 E/Z)-[(2 R S)–2-(4–chlorphenoxy)propoxyimino]butyl]–3–hydroxy–5-[(3 R S; 3 S R)–tetrahydro–2 H–thiopyran–3–yl]cyclohex–2-enon

                     ≥ 940 g/kg

                     1. august 2011

                     31. juli 2021

                     DEL A
                     Må kun tillades anvendt som herbicid i ris.
                     DEL B
                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om profoxydim, særlig tillæg I og II, som færdigbehandlet i Den Stående Komité for Fødevarekæden og Dyresundhed den 17. juni 2011.
                     Ved denne samlede vurdering skal medlemsstaterne:

                                 —

                                 være særligt opmærksomme på at beskytte grundvandet, når aktivstoffet anvendes i områder med følsom jordbund og/eller ekstreme vejrforhold

                                 —

                                 være særligt opmærksomme på risikoen på langt sigt for organismer, der ikke er målarter.

                           Godkendelsesbetingelserne skal, hvis det er relevant, omfatte risikoreducerende foranstaltninger«.

         (1)  Yderligere oplysninger om aktivstoffets identitet og specifikation fremgår af den reviderede vurderingsrapport.


title: Kommissionens gennemførelsesforordning (EU) 2016/546 af 7. april 2016 om faste importværdier med henblik på fastsættelse af indgangsprisen for visse frugter og grøntsager

text:
               8.4.2016

               DA

               Den Europæiske Unions Tidende

               L 94/12

         KOMMISSIONENS GENNEMFØRELSESFORORDNING (EU) 2016/546
   af 7. april 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. april 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  268,0

                  MA

                  91,1

                  SN

                  164,2

                  TR

                  99,8

                  ZZ

                  155,8

                  0707 00 05

                  MA

                  80,7

                  TR

                  131,0

                  ZZ

                  105,9

                  0709 93 10

                  MA

                  89,8

                  TR

                  118,9

                  ZZ

                  104,4

                  0805 10 20

                  EG

                  49,3

                  IL

                  77,2

                  MA

                  55,4

                  TN

                  71,4

                  TR

                  40,8

                  ZA

                  51,4

                  ZZ

                  57,6

                  0805 50 10

                  MA

                  91,9

                  TR

                  65,0

                  ZZ

                  78,5

                  0808 10 80

                  AR

                  86,1

                  BR

                  93,7

                  CL

                  116,7

                  US

                  158,0

                  ZA

                  85,9

                  ZZ

                  108,1

                  0808 30 90

                  AR

                  181,1

                  CL

                  105,5

                  CN

                  66,8

                  ZA

                  127,2

                  ZZ

                  120,2

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.